ตลาดหุ้นกู้คึก ไตรมาสแรกขาย5หมื่นล.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

โพสต์ทูเดย์ — 3 เดือนแรกเอกชนออกหุ้นกู้ 5 หมื่นล้าน ธนาคารแชมป์นำเงินเสริมกองทุน บอร์ดสมาคมตราสารหนี้ไทยเคาะตั้ง“นิวัฒน์ กาญจนภูมินทร์” เป็นกรรมการผู้จัดการ
นายณัฐพล ชวลิตชีวิน กรรมการผู้จัดการ สมาคมตราสารหนี้ไทย เปิดเผยว่า ในช่วง 3 เดือนแรกของปีนี้ ภาคเอกชนออกหุ้นกู้รวมทั้งสิ้น 5 หมื่นล้านบาท ซึ่งส่วนใหญ่เป็นธนาคารพาณิชย์เพื่อเสริมเงินกองทุนขั้นที่ 2 หลังสินเชื่อขยายตัวดีขึ้น
“ตามปกติช่วงไตรมาสแรกการ ออกหุ้นกู้จะมีไม่มาก ส่วนใหญ่จะเริ่มขายในช่วง 9 เดือนหลัง แต่ปีนี้ที่เห็นเยอะเพราะหุ้นกู้ยังเป็นทางเลือกในการลงทุนที่ดีให้กับคนมีเงินออม” นายณัฐพล กล่าว
สำหรับธนาคารพาณิชย์ที่ขายหุ้นกู้คือธนาคารกรุงไทย (KTB) ขาย 10,400 ล้านบาท ธนาคารทหารไทย (TMB) และธนาคารธนชาต (TCAP) ขายหุ้นกู้ 10 ปี กำหนดปีที่ 15 จ่ายอัตราดอกเบี้ย 4.75.37% ส่วนปีที่ 610 จ่าย 5.256.25% ส่วนบริษัท บัตรกรุงไทย (KTC) ขายหุ้นกู้อายุ3 ปี วงเงิน 1,000 ล้านบาท ดอกเบี้ย 4.80% ต่อปี
ล่าสุด คณะกรรมการสมาคมตราสารหนี้ไทยได้ลงมติแต่งตั้งนายนิวัฒน์ กาญจนภูมินทร์ ผู้จัดการใหญ่ บริษัท ศูนย์ข้อมูลเครดิตแห่งชาติ (เครดิตบูโร) เป็นกรรมการผู้จัดการสมาคมตราสารหนี้ไทยคนใหม่แทนนายณัฐพลที่จะครบวาระในวันที่ 22 เม.ย.นี้